section_heading: Poslije rata
paragraph_text: Nakon potpisivanja primirja Hersing je rukovodio povlačenjem njemačkih jedinica iz Rige. Hersinga se sumnjičilo za potapljanje njegove bivše podmornice U-21koja je u sumnjivim okolnostima potonula 22. veljače 1919. tijekom plovidbe u Veliku Britaniju gdje se formalno trebala predati. U ožujku 1920. sudjeluje u Kappovom puču usmjerenom na rušenje njemačke weimarske vlade, ali je usprkos s toga i dalje ostao u mornarici. U veljači 1922. promaknut je u čin kapetana korvete. Hesingovo vojno službovanje okončano je 1. kolovoza 1924. kada se zbog zdravstvenih problema umirovio. Sa suprugom se preselio u Rastede, mali grad u Saskoj gdje se bavio uzgojem krumpira. Godine 1932. objavio je memoare pod nazivom U-21 spašava Dardanele. Godine 1935. sa suprugom se preselio u Gremmendorf, mjesto u okrugu Münster.